**Ministru kabineta noteikumu projekta**

**„Grozījumi Ministru kabineta 2010.gada 30.marta noteikumos Nr.302 „Noteikumi par akcīzes nodokļa nodrošinājumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, lai mazinātu administratīvo slogu akcīzes preču aprites jomā ilgstoši strādājošiem komersantiem, paredzot akcīzes nodokļa vispārējā nodrošinājuma atvieglojumu tiesības par patēriņam nodotām akcīzes precēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2015.gada 30.novembrī pieņēma likumu „Grozījumi likumā „Par akcīzes nodokli”” (stājās spēkā 2016.gada 1.janvārī), ar kuru likumā „Par akcīzes nodokli” no 2016.gada 1.janvāra tika palielinātas akcīzes nodokļa likmes vairākām akcīzes preču grupām.  Minēto grozījumu rezultātā akcīzes preču aprites jomā ilgstoši strādājošiem komersantiem palielinājās finansiālais slogs, jo aizvien biežāk tika konstatēta akcīzes nodokļa vispārējā nodrošinājuma nepietiekamība.  Noteikumu projekts izstrādāts, lai atrisinātu pašreizējo situāciju un akcīzes preču aprites jomā ilgstoši strādājošiem komersantiem noteiktu iespēju samazināt nepieciešamo vispārējā nodrošinājuma apjomu arī par patēriņam nodotām akcīzes precēm.  Noteikumu projekts paredz:   * grozījumus Ministru kabineta 2010.gada 30.marta noteikumu Nr.302 „Noteikumi par akcīzes nodokļa nodrošinājumiem” (turpmāk – noteikumi Nr.302) 41.14.apakšpunktā, 48. un 53.punktā, kā arī papildināt noteikumus ar 41.17.apakšpunktu, attiecībā uz prasībām akcīzes nodokļa vispārējā nodrošinājuma lieluma aprēķināšanai komersantiem, uz kuriem neattiecas akcīzes nodokļa vispārējā nodrošinājuma samazinājuma piemērošanas tiesības par patēriņam nodotām akcīzes precēm; * papildināt noteikumus Nr.302 ar 53.1punktu, kas noteiks iespējamā akcīzes nodokļa parāda aprēķināšanas kārtību komersantiem, kuriem izsniegta speciālā atļauja (licence) apstiprināta noliktavas turētāja darbībai ne mazāk kā trīs gadus un kuriem ir izsniegta vispārējā nodrošinājuma apliecība, piemērojot kādu no noteikumu Nr.302 48.punktā noteiktajiem atvieglojumiem. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuriem izsniegta:   * speciālā atļauja (licence) apstiprināta noliktavas turētāja darbībai ne mazāk kā trīs gadus; * vispārējā nodrošinājuma apliecība, piemērojot kādu no noteikumu Nr.302 48.punktā noteiktajiem atbrīvojumiem.   Saskaņā ar Valsts ieņēmumu dienesta rīcībā esošo informāciju, komersantu, kuri atbilst iepriekš noteiktajiem kritērijiem, skaits sasniedz 64. |
| 2. | Tiesiskā regulējuma ietekme uz tautsaimniecību un administratīvo slogu | Nosakot akcīzes nodokļa vispārējā nodrošinājuma samazinājuma piemērošanas tiesības par patēriņam nodotām akcīzes precēm ilgstoši strādājošiem komersantiem akcīzes preču aprites jomā, tiks samazināts finansiālais slogs. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika informēta par noteikumu projekta izstrādes uzsākšanu, publicējot uzziņu 2016.gada 18.aprīlī Finanšu ministrijas interneta mājaslapas sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | 2016.gada 28.aprīlī Valsts ieņēmumu dienestā notika tikšanās ar Latvijas alus darītāju asociācijas, Latvijas alus darītāju savienības, Latvijas Degvielas tirgotāju asociācijas un Finanšu ministrijas pārstāvjiem, ar kuriem tika pārrunāti sagatavotie grozījumi Ministru kabineta 2010.gada 30.marta noteikumos Nr.302. |
| 3. | Sabiedrības līdzdalības rezultāti | Nevalstiskās organizācijas izteica priekšlikumus par noteikumu projektu un atbalstīja tā tālāku virzību, lai atvieglotu finansiālo slogu akcīzes preču aprites jomā ilgstoši strādājošiem komersantiem. |
| 4. | Cita informācija | Nav |

|  |  |  |  |  |
| --- | --- | --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | Valsts ieņēmumu dienests | | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpildi nodrošinās esošo institūciju līdzšinējo funkciju un cilvēkresursu ietvaros.  Jaunu valsts institūciju izveidošana nav nepieciešama un papildu finansējums nav nepieciešams. | | |
| 3. | Cita informācija | Nav | | |
|  | | |  |

Anotācijas III, IV, V sadaļa – projekts šo jomu neskar.

Finanšu ministre D.Reizniece-Ozola

15.06.2016 14:07

570

Bormanis 67120109

Janis.Bormanis@vid.gov.lv